作者:範祖禹
標題:虞神歌
內容:駕玉龍。設初虞祭終。前旌舉，天回洛水，路轉崧峰。瞻寥廓，煙霏衝融。窅無蹤。震地鼓吹悲雄。誰何羽衛重。拂雲旗幟眩青紅。來漸東。清塵灑道，修職百神恭。回首蒼茫醅霧雨吹風。掩泉宮。□□□□□□□□□寰畿入，山川改容。鼓鍾臨近次，千官望拜，涕淚衡從。人如堵，晨光蔥蘢。闕穹隆。馳道禁水相通。當年遊幸空。皇儀事畢泣重瞳。哀未窮。巍巍餘烈，輝映簡編中。億萬斯年，覆載同功。